open-index/open-wikipedia-markdown huggingface dataset:
Υβριδικό αυτοκίνητο

[thumb|right|[Toyota Prius πρώτης γενιάς (1997 - 2000), το πρώτο στην παγκόσμια ιστορία υβριδικό-ηλεκτρικό αυτοκίνητο.]]
[thumb|right|[Toyota Prius, -ηλεκτρικό αυτοκίνητο που πωλείται παγκοσμίως. Εδώ ένα μοντέλο του 2016, τέταρτης γενιάς.]]
Ως υβριδικό θεωρείται το αυτοκίνητο που χρησιμοποιεί δύο ή περισσότερες διαφορετικές τεχνολογίες προκειμένου να επιτύχει την κίνησή του. Οι τεχνολογίες αυτές περιλαμβάνουν συνήθως τον κλασικό κινητήρα εσωτερικής καύσης και μια πιο «ήπια» προς το περιβάλλον τεχνολογία, όπως έναν ηλεκτρικό κινητήρα, ή εναλλακτικά πνευματικό κινητήρα, βιοκαύσιμο, φυσικό αέριο κ.α. Ο ηλεκτρικός κινητήρας μπορεί να αναλαμβάνει αποκλειστικά την κίνηση του αυτοκινήτου ή να είναι απλά υποβοηθητικός όταν χρειάζεται περισσότερη ισχύς. Τα υβριδικά αυτοκίνητα θεωρούνται φιλικότερα προς το περιβάλλον, σε σχέση με αυτά που χρησιμοποιούν αποκλειστικά για την κίνησή τους ως καύσιμο βενζίνη ή πετρέλαιο, αλλά δεν είναι εντελώς «καθαρά» όπως τα ηλεκτρικά αυτοκίνητα.

## plug-in
Μία σημαντική υποκατηγορία υβριδικών οχημάτων αποτελούν τα *[[Επαναφορτιζόμενο υβριδικό όχημα|επαναφορτιζόμενα (plug-in) υβριδικά οχήματα με συσσωρευτές (PHEV)]]*. Το plug-in υβριδικό είναι ένα υβριδικό όχημα το οποίο διαθέτει τόσο συσσωρευτές (μπαταρίες) όσο και έναν κινητήρα εσωτερικής καύσης. Η αποθηκευμένη ενέργεια στους συσσωρευτές επιτρέπει στο όχημα να κινηθεί αμιγώς ηλεκτρικά για απόσταση που εξαρτάται από το μέγεθος της μπαταρίας και τη μηχανική του διάταξη (σε σειρά ή παράλληλη). 

Το πρώτο υβριδικό αυτοκίνητο κατασκευάστηκε το 1906 από τον Φέρντιναντ Πόρσε.

## Δείτε επίσης
* Επαναφορτιζόμενο υβριδικό όχημα
* Ηλεκτρικό αυτοκίνητο
* Ηλεκτροκίνητο όχημα µε συσσωρευτές
* Ηλεκτρικός κινητήρας

## Αναφορές


## Εξωτερικοί σύνδεσμοι
 Evaluation of the 2010 Toyota Prius Hybrid Synergy Drive System.

Κατηγορία:Αυτοκίνητο
Κατηγορία:Τεχνολογία οχημάτων
Compiz fusion

Το **Compiz Fusion** είναι μια συλλογή plugins και ένα σύστημα ρυθμίσεων για το περιβάλλον οπτικών 3D εφέ Compiz για το Σύστημα Παραθύρων Χ. Το Compiz Fusion είναι το αποτέλεσμα μιας συγχώνευσης μεταξύ των παλαιών προσθέτων της κοινότητας του Compiz που λέγονται "Compiz Extras" και τμημάτων του έργου Beryl που είναι ανεξάρτητα από τον πυρήνα του διαχειριστή παραθύρων. Το Compiz fusion μπορεί να χρησιμοποιηθεί σε λειτουργικά συστήματα που βασίζονται στο παραθυρικό σύστημα Χ, όπως διάφορες διανομές του Linux.

Ο στόχος του έργου είναι η μεταφορά σχεδόν όλων των δυνατότητων του Beryl στα επιπρόσθετα του Compiz, και η περαιτέρω ανάπτυξη επιπλέον προσθέτων. Ταυτόχρονα, έχει διακοπεί η ανάπτυξη του Beryl καθώς στο Compiz θα προστεθούν μερικές από τις βασικές αλλαγές που επέφερε στο Beryl στον πυρήνα του Compiz.

## Εξωτερικοί σύνδεσμοι

* Επίσημη σελίδα

Κατηγορία:Ελεύθερο λογισμικό
Πρωτογένεια

Στην ελληνική μυθολογία με το όνομα **Πρωτογένεια** είναι γνωστή μία θυγατέρα του Δευκαλίωνα και της Πύρρας. Η Πρωτογένεια ζευγάρωσε με τον Δία και από την ένωση αυτή γεννήθηκαν ο Αέθλιος και ο βασιλιάς των Επειών Οπούντας.
## Δείτε επίσης
* Ο αστεροειδής 147 Πρωτογένεια (147 Protogeneia), που ανακαλύφθηκε το 1875, πήρε το όνομά του από το μυθικό αυτό πρόσωπο.
## Παραπομπές

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Πρωτογενεια
Κατηγορία:Μυθολογία της αρχαίας Θεσσαλίας
Πυγμαλίων (Κύπρου)

Η ιστορία αναφέρεται στον μυθικό βασιλιά της Κύπρου Πυγμαλίωνα και αναφέρει ότι κάποτε ερωτεύθηκε ένα γυναικείο άγαλμα της Αφροδίτης από ελεφαντόδοντο. Ζήτησε λοιπόν, τελικά, από τη θεά Αφροδίτη να του χαρίσει μια αληθινή γυναίκα όμοια με το άγαλμα. Μετά από λίγο, ο Πυγμαλίων είδε με έκπληξή του ότι το άγαλμα ήταν πια μια ζωντανή γυναίκα, η Γαλάτεια. Την νυμφεύθηκε και από τον Γάμο αυτόν γεννήθηκε ο Πάφος, πατέρας του Κινύρα. Αυτά αναφέρει η *[[Βιβλιοθήκη Απολλοδώρου]]*. Σύμφωνα με τον Απολλόδωρο κόρη του ήταν και η Μεθάρμη που παντρεύτηκε τον Κινύρα. Υιός του Πυγμαλίωνα και της Γαλάτειας αναφέρεται ο Πάφος επώνυμος και ιδρυτής της Πάφου.

thumb|left|Pygmalion et Galatée, A-L. Girodet, 1819 - Μουσείο του Λούβρου στο Παρίσι (Γαλλία).

Ο Οβίδιος στις *Μεταμορφώσεις* του (βιβλίο Χ) διηγείται την ιστορία με κάποια παραλλαγή: εδώ ο Πυγμαλίων είναι γλύπτης, όχι βασιλιάς, και το άγαλμα δικό του δημιούργημα.

## Μεταγενέστερες χρήσεις του μύθου
Κατά τον Μεσαίωνα ο Πυγμαλίων αναφερόταν ως παράδειγμα των υπερβολών της ειδωλολατρίας, ίσως με κίνητρο την εκδοχή του Κλήμη του Αλεξανδρέως ότι ο Πυγμαλίων είχε φιλοτεχνήσει ένα άγαλμα της ίδιας της Αφροδίτης. Ο 18ος αιώνας ωστόσο βρίσκει τον μύθο ως διαδεδομένη αισθηματική ιστορία και ο Ρουσσώ δημιουργεί μία μουσική της παράσταση. Τον 19ο αιώνα κυριαρχούν εκδοχές στις οποίες το άγαλμα που ζωντάνεψε απορρίπτει τον Πυγμαλίωνα. Πρβλ. και το παραμύθι «Πινόκιο».

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σ. 656
* Το αντίστοιχο άρθρο της αγγλόγλωσσης Wikipedia

Κατηγορία:Μυθικοί βασιλείς της Κύπρου
Ζέλικο Κάλατς

Ο **Ζέλικο Κάλατς** (αγγλ: Zeljko Kalac και κροατικά: Željko Kalac, κροατική  προφορά ΔΦΑ: [ʒêːʎko kǎːlat͡s]) είναι πρώην διεθνής Αυστραλός ποδοσφαιριστής, κροάτικης καταγωγής που αγωνίζονταν ως τερματοφύλακας στην Α.Ο. Καβάλα. Λόγω του ύψους του (203 εκ) και του μεγάλου μήκους των χεριών του το έχει δοθεί το προσωνύμιο *Αράχνη*.

## Βιογραφικό
Γεννημένος στις 16 Δεκεμβρίου του 1972 στο Σίδνεϊ, ξεκίνησε τη σταδιοδρομία του από την Σίντνεϊ Γιουνάιτεντ το 1989. Το 1995-96 είχε ένα σύντομο πέρασμα από τα αγγλικά γήπεδα με την φανέλα της Λέστερ Σίτι. Έπειτα επέστρεψε στην Σίντνεϊ Γιουνάιτεντ και το 1998 επανήλθε στα γήπεδα της Ευρώπης αυτή τη φορά για λογαριασμό της ολλανδικής Ρόντα.

Τον Ιούλιο του 2002 υπέγραψε στην ιταλική Περούτζα όπου παρέμεινε μέχρι τη σεζόν 2004-05 όταν και η ομάδα υποβιβάστηκε λόγω οικονομικών προβλημάτων στην τρίτη κατηγορία της Ιταλίας.Μετά την αποδέσμευσή του από την Περούτζα υπέγραψε στην ΑΚ Μίλαν όπου παρέμεινε μέχρι το 2009. Αγωνιζόταν συχνά καθώς αποτελούσε συνήθως θέση βασικού τερματοφύλακα της ομάδας.

Ο Κάλατς έχει διατελέσει διεθνής με την Εθνική Αυστραλίας για πάνω από 14 χρόνια. Πραγματοποίησε το ντεμπούτο του στις 11 Αυγούστου του 1992 σε αγώνα εναντίον της Μαλαισίας και ο τελευταίος του αγώνας ήταν στις 4 Οκτωβρίου του 2006 εναντίον της Παραγουάης.Συνολικά είχε 54 συμμετοχές,όντας τον περισσότερο καιρό αναπληρωματικός των Μαρκ Μπόσνιτς και Μαρκ Σβάρτσερ. Ήταν μέλος της ομάδας που συμμετείχε στο Κύπελλο Συνομοσπονδιών του 2005 και στο Παγκόσμιο Κύπελλο Ποδοσφαίρου 2006 όπου είχε μια συμμετοχή στη φάση των ομίλων εναντίον της Κροατίας.

Την περίοδο 2009-2010 αγωνίστηκε για λογαριασμό της Καβάλας, αλλά στο τέλος της σεζόν παραιτήθηκε.

## Στατιστικά

Κατηγορία:Αυστραλοί ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Πρόσωπα κροατικής καταγωγής
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ρόντα ΓΚ
Κατηγορία:Ποδοσφαιριστές Περούτζα Κάλτσιο
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Κυπέλλου Συνομοσπονδιών FIFA 1997
Κατηγορία:Ποδοσφαιριστές ΑΚ Μίλαν
Κατηγορία:Ξένοι ποδοσφαιριστές στην Ελλάδα
Κατηγορία:Αυστραλοί κροατικής καταγωγής
Αρκεσίλαος (μυθολογία)

Στην ελληνική μυθολογία με το όνομα **Αρκεσίλαος** (< *ἄρκεσις* (βοήθεια, συμμαχία) + *λαός*, "αυτός που βοηθά το λαό του") είναι γνωστά τα παρακάτω τρία πρόσωπα:

# Γιος του Λύκου, ή Αρχιλύκου και της Θεοδούλης. Υπήρξε ένας από τους αρχηγούς των Βοιωτών στον Τρωικό Πόλεμο,  ο οποίος σκοτώθηκε από τον Έκτορα. Ο Αρκεσίλαος του Λύκου αναφέρεται στην *[[Ιλιάδα]]* (Β 495, Ο 329).
# Γιος του Οδυσσέα και της Πηνελόπης, ο οποίος γεννήθηκε μετά την επιστροφή του πατέρα του από τον Τρωικό Πόλεμο. Αυτός ο Αρκεσίλαος, που δεν αναφέρεται στα ομηρικά έπη, είναι γνωστός και με το όνομα **Πτολιπόρθης** και θεωρείται ο πρόγονος των Βασιλέων της αρχαίας Κυρήνης, του Οίκου των Βαττιδών.
# Ο πατέρας του Μελανέως και παππούς του Ευρύτου.

## Δείτε επίσης
* Ο αστεροειδής 20961 Αρκεσίλαος (20961 Arkesilaos), που ανακαλύφθηκε το 1973 και ανήκει στην Τρωική Ομάδα, πήρε το όνομά του από τo πρώτο από τα μυθικά αυτά πρόσωπα.

## Πηγές
* "Νεώτερον Εγγκυκλοπαιδικόν Λεξικόν Ηλίου", τομ.3ος, σελ.595
* Κρουσίου: «Λεξικόν Ομηρικόν», διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 129
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
*  (Ιταλικά)

Αρκεσιλαος
Κατηγορία:Τρωικός Πόλεμος
Πορθάονας

Στην ελληνική μυθολογία με το όνομα **Πορθέας** (***Πορθεύς***) ή **Πορθάονας** (*Πορθάων*, κατά τη *[[Βιβλιοθήκη Απολλοδώρου]]*, Α 7.7) είναι γνωστός ένας γιος του Αγήνορα και της Επικάστης, και εγγονός του Πλεύρωνα και της Ξανθίππης. Ο Πορθάονας ήταν βασιλιάς της Καλυδώνας και είχε τουλάχιστον δύο αδέλφια: τη Δημονίκη και τον μετέπειτα βασιλιά της Αιτωλίας Θέστιο. Ο Πορθάονας πήρε ως σύζυγό του την Ευρύτη και απέκτησαν μαζί αρκετά παιδιά, μεταξύ των οποίων ήταν οι Οινέας, Άγριος, Αλκάθοος, Λευκοπέας, Μέλας και Στερόπη. Ως Πορθεύς, αναφέρεται και στην *[[Ιλιάδα]]* (Ξ 115).

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 753
* Το αντίστοιχο άρθρο της αγγλόγλωσσης Wikipedia

Πορθαονας
Νηοπομπή

[thumb|right|Αμερικανική νηοπομπή που κατευθύνεται στο [Κέιπ Τάουν κατά το Β' Παγκόσμιο Πόλεμο (Νοέμβριος 1941) διαθέτοντας επιπλέον αεροπορική προστασία.]]
**Νηοπομπή** ονομάζεται γενικά οποιαδήποτε σύμπλευση πλοίων κατ΄ ομάδα. Καθιερώθηκε όμως να λέγεται μια ομάδα από εμπορικά ή μεταγωγικά πλοία που συμπλέουν οργανωμένα και υπό την προστασία "συνοδείας" πολεμικών πλοίων σε καιρό πολέμου ή κρίσης, με σκοπό την προστασία αυτών τούτων των πλοίων, των πληρωμάτων και των μεταφερόμενων φορτίων από εχθρικές ή πειρατικές ενέργειες.
* Η ονομασία είναι σύνθετη λέξη από την αρχαία ελληνική "*νήες*" (= πλοία) + "*πομπή*". 

Πρόκειται για εξαιρετικά παλιά πρακτική, όσο τουλάχιστον και η ύπαρξη ναυτικού πολέμου, στην ασφάλεια των θαλασσίων μεταφορών, έναντι εχθρικών επιχειρήσεων ή πειρατείας. 

Ωστόσο, πραγματικά οργανωμένες "νηοπομπές συνοδείας" σχηματίστηκαν από τον Α΄ Παγκόσμιο Πόλεμο και μετά.

## Είδη νηοπομπών
Ο όρος νηοπομπή αποδίδεται στο σχηματισμό πλεύσης ομάδας πλοίων και όχι στο διοικητικό χαρακτήρα αυτών που μπορεί να είναι στόλος, στολίσκος, ναυτική μοίρα κ.λπ. Έτσι ως σχηματισμός πλεύσης η νηοπομπή διακρίνεται σε:
# Νηοπομπή εμπορικών πλοίων
# Νηοπομπή πολεμικών πλοίων
# Νηοπομπή συνοδείας, ή μικτή
# Αποβατική νηοπομπή
# Τιμητική νηοπομπή 

## Σημείωση
Ο όρος "κονβόι" (εκ της αγγλικής convoy) συνήθως αναφέρεται σε κάθε είδους οχήματα (ξηράς, θάλασσας και αέρα, αν και για τον αέρα γίνεται η χρήση του όρου "κατά κύμα") που κατευθύνονται οργανωμένα σε σειρά. Στην ελληνική γλώσσα όμως δεν προβλέπεται τέτοια χρήση της λέξης για *νηοπομπή*. Για παράδειγμα στην ελληνική χρησιμοποιείται ο όρος κομβόι για την ομάδα πλοίων που κινούμενη "εν σειρά" από νότια προς βορρά στη διώρυγα του Σουέζ, αναμένει στην Ισμαηλία, την κάθοδο του κονβόι από Πορτ Σάιντ, προκειμένου να συνεχίσει τη διέλευσή του.

Κατηγορία:Ναυτική τακτική
Πύθης

Στην ελληνική μυθολογία με το όνομα **Πύθης** είναι γνωστός ένας από τους γιους του Δελφού και της Νύμφης Κασταλίας. Αδελφός του Πύθη ήταν ο Καστάλιος και αδελφή του η Φημονόη. Ο Πύθης, που αναφέρεται μόνο σε μία παράδοση, είχε διατελέσει βασιλιάς στους Δελφούς και για τον λόγο αυτό η πόλη των Δελφών ονομάσθηκε και **Πυθώ**.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Πυθης
Κατηγορία:Βασιλείς της ελληνικής μυθολογίας
Πύλαιος

Στην ελληνική μυθολογία με το όνομα **Πύλαιος** (από το επίθετο *πυλαίος*) είναι γνωστός ένας Θεσσαλός πολέμαρχος, γιος του Λήθου. Ο Πύλαιος, μαζί με τον αδελφό του Ιππόθοο, οδήγησε στον Τρωικό Πόλεμο ένα εκστρατευτικό σώμα Πελασγών από τη Λάρισα. Ο Πύλαιος αναφέρεται στην *[[Ιλιάδα]]* (Β 842).

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 786
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σ. 658

Πυλαιος
Πυλαιος
Πυλάρτης

Στην ελληνική μυθολογία με το όνομα **Πυλάρτης** (από το *πύλαι* + *αραρίσκω*, δηλαδή αυτός που κλείνει και γενικά φρουρεί τις πύλες) είναι γνωστοί δύο από τους Τρώες πολεμιστές κατά τον Τρωικό Πόλεμο. Αναφέρονται σε δύο διαφορετικές ραψωδίες στην *[[Ιλιάδα]]* (Λ 491 και Π 696) και σκοτώθηκαν ο μεν πρώτος από τον Αίαντα τον Τελαμώνιο, ο δε δεύτερος από τον Πάτροκλο.

* Η λέξη «Πυλάρτης» αναφέρεται και ως επίθετο του `Αδη σε άλλα χωρία των ομηρικών επών (Θ 367, Ν 415, λ 277), αφού αυτός κλείνει και φρουρεί τις πύλες του Κάτω Κόσμου.
## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 786

Πυλαρτης
Πυλήνορας

Στην ελληνική μυθολογία με το όνομα **Πυλήνορας** (***Πυλήνωρ***) είναι γνωστός ένας Κένταυρος τον οποίο πλήγωσε ο Ηρακλής κατά το επεισόδιο του Κενταύρου Φόλου. Ο Πυλήνορας δέχθηκε ένα από τα βέλη του Ηρακλή, που ήταν βουτηγμένα στο δηλητηριώδες αίμα της Λερναίας Ύδρας. Πήγε να πλύνει την πληγή του στο ρυάκι Άνιγρος, το νερό του οποίου από τότε δηλητηριάσθηκε, παρότι τρεχούμενο.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σ. 658

Κατηγορία:Κένταυροι
Πύλαντας

Στην ελληνική μυθολογία ο **Πύλαντας** (***Πύλας***) ήταν βασιλιάς των Μεγάρων, γιος του Κλήσωνα και εγγονός του Λέλεγα. Αδελφές του Πύλαντα ήταν η Κλησώ και η Ταυρόπολις. Ο Πύλαντας πήγε στην Πελοπόννησο επικεφαλής ομάδας Λελέγων και ίδρυσε την πόλη **[[Πύλος|Πύλο]]** στη Μεσσηνία. Αργότερα τον έδιωξε από εκεί ο Νηλέας. Τότε ο Πύλαντας κατέφυγε στην Ήλιδα, όπου και ίδρυσε δεύτερη ομώνυμη πόλη, την Πύλο της Ήλιδας. Θυγατέρα του Πύλαντα ήταν η Πυλία.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας* εκδ. οίκος «Χάρη Πάτση», Αθήνα 1969

Κατηγορία:Επώνυμοι ήρωες της ελληνικής μυθολογίας
Κατηγορία:Μυθικοί βασιλείς των Μεγάρων
Πυλία

Στην ελληνική μυθολογία με το όνομα **Πυλία** είναι γνωστή η θυγατέρα του βασιλιά των Μεγάρων Πύλαντα. Η Πυλία παντρεύτηκε τον βασιλιά των Αθηνών Πανδίονα Β΄, ο οποίος είχε καταφύγει στα Μέγαρα, και απέκτησαν 4 παιδιά: τον Λύκο, τον Νίσο, τον Πάλλαντα και τον Αιγέα, τον πατέρα του ήρωα Θησέα. Αυτά τα παιδιά, συλλογικά γνωστά ως Πανδιονίδες, επανακατέλαβαν την εξουσία στην Αθήνα.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Πυλια
Φρειδερείκος Χίλλερ φον Γκέρτρινγκεν

Ο **Φρειδερείκος Χίλλερ φον Γκέρτρινγκεν** (πλήρες όνομα στα γερμανικά: *Friedrich Hiller von Gaertringen*, 1864-1947) ήταν Γερμανός αρχαιολόγος.

Το 1900 διορίστηκε καθηγητής στο Πανεπιστήμιο του Βερολίνου και υπήρξε μέλος της Ακαδημίας των Επιστημών του Βερολίνου. Κατά τον εορτασμό της 25ετηρίδας του Πανεπιστημίου Αθηνών ανακηρύχθηκε επίτιμος διδάκτωρ της φιλοσοφίας. Από το 1895 εξέδιδε το περιοδικό «Ελληνική Επιγραφική» και υπήρξε συνεργάτης της μεγάλης συλλογής των ελληνικών επιγραφών «Ελληνικαί επιγραφαί».

Στο συγγραφικό του έργο περιλαμβάνονται τα έργα «Ανασκαφαί εν Ελλάδι», «Θήρα, καταμετρήσεις και ανασκαφαί» που περιλαμβάνονται, σε τρεις τόμους, τα αποτελέσματα των αρχαιολογικών ερευνών στη Σαντορίνη. Το 1933 ονομάσθηκε «εταίρος» της Ακαδημίας Αθηνών.

Εκτενής αναφορά στο έργο του Χίλλερ περιλήφθηκε σε δημοσίευση του ακαδημαϊκού Ι. Καλιτσουνάκη που περιέχεται στα πρακτικά της Ακαδημίας Αθηνών τ.22ος, σ.335-338.

## Παραπομπές


## Πηγές
*«Νεώτερον Εγκυκλοπαιδικόν Λεξικόν Ηλίου» τόμ. 18ος, σελ. 636.

Χιλλερ
Πυλαιμένης

Στην Αρχαία ελληνική μυθολογία με το όνομα **Πυλαιμένης** είναι γνωστός ένας βασιλιάς των Ενετών της Παφλαγονίας, ο οποίος αναφέρεται στην *[[Ιλιάδα]]*, ήδη στη δεύτερη ραψωδία (Β 851). Ο Πυλαιμένης έλαβε μέρος στον Τρωικό Πόλεμο ως σύμμαχος των Τρώων και σκοτώθηκε από τον Μενέλαο (*Ιλιάδα*, Ε 576). Ωστόσο, παρακάτω στην *Ιλιάδα* (Ν 658) ο Πυλαιμένης αναφέρεται μεταξύ των ζωντανών, να θρηνεί για τον θάνατο του γιου του, του Αρπαλίωνα που τον σκότωσε ο ήρωας από την Κρήτη Μηριόνης γιος του Μόλου. Ο Όμηρος δεν αναφέρει τη γενεαλογία του Πυλαιμένη, ωστόσο άλλοι συγγραφείς παραθέτουν ως πατέρα του τον Βισάλτη (*[[Βιβλιοθήκη Απολλοδώρου]]*) ή τον Μέλιο (*Dictys Cretensis*).

## Παραπομπές



## Πηγές

*Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
*Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 786
*Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
*Dictys Cretensis, from The Trojan War. The Chronicles of Dictys of Crete and Dares the Phrygian translated by Richard McIlwaine Frazer, Jr. (1931-). Indiana University Press. 1966. Online version at the Topos Text Project.
*Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924. 

Πυλαιμενης
Πυλαιμενης
Πυλαιμενης
Χορασμία

Η **Χορασμία** ή **Χωρεσμία** είναι μια μεγάλη περιοχή-όαση στο δέλτα του ποταμού Αμού Ντάρια στη δυτική Κεντρική Ασία, συνορεύοντας στα βόρεια με τη λίμνη Αράλη, στα ανατολικά με την έρημο Κιζίλ Κουμ, στα νότια με την έρημο Καρακούμ και στα δυτικά με το Υψίπεδο Ουστγιούρτ. Υπήρξε κέντρο του ιθαγενούς χωρεσμιακού πολιτισμού και μιας σειράς βασιλείων. Η σημερινή Χορασμία ανήκει μερικώς στο Ουζμπεκιστάν, Καζακστάν και Τουρκμενιστάν.

Η έκτασή της φθάνει τα 4.900 τ.χλμ. Πρωτεύουσά της είναι το Οργκέντς (η Γιαγκντ των Χωρεσμίων). Στην αρχαιότητα αποτελούσε μία από τις τρεις σπουδαιότερες σατραπείες των Περσών. Ο Ηρόδοτος την αναφέρει με το όνομα *Χορασίμα*, οι κάτοικοι της οποίας, *Χοράσμιοι*, αποτέλεσαν σώμα στρατού του Ξέρξη στην εκστρατεία του κατά των Ελλήνων. Το 680 μ.Χ. καταλήφθηκε από τους Άραβες, αποτελώντας αργότερα το Χανάτο της Χίβας (σημερινού Οργκέντς).

## Πηγές
* http://www.kroraina.com/ca/h_khorezm.html

## Εξωτερικοί σύνδεσμοι
* 

Κατηγορία:Γεωγραφία του Ουζμπεκιστάν
Κατηγορία:Ιστορία του Ιράν
Κατηγορία:Οάσεις
Κατηγορία:Σατραπείες της Περσικής Αυτοκρατορίας
Κατηγορία:Ιρανικές χώρες και εδάφη
Κλίμακα χάρτη

Γενικά με τον όρο **Κλίμακα χάρτη** (map scale), χαρακτηρίζεται ο λόγος της επιφάνειας του χάρτη προς την αντίστοιχη επιφάνεια του πραγματικού τμήματος της γήινης επιφάνειας, την οποία αποτυπώνει ο χάρτης. Ο λόγος αυτός μπορεί να αντικατασταθεί με τον λόγο της απόστασης σημείων του χάρτη. Η κλίμακα χάρτου αποτελεί τον δεύτερο τίτλο του κάθε χάρτη μετά τη γεωγραφική ονομασία για την οποία και έχει κατασκευαστεί.

Κατά τη χρησιμοποίηση αυξομερών γεωγραφικών πλατών στη κατασκευή του μερκατορικού χάρτη η κλίμακα είναι διαφορετική ανά διάφορα πλάτη. Για το λόγο αυτό, η κλίμακα στους μερκατορικούς χάρτες αναφέρεται πάντα για συγκεκριμένο γεωγραφικό πλάτος και χαρακτηρίζεται **φυσική κλίμακα**, (Natural scale). 
Όταν, όμως, η κλίμακα αναφέρεται στον Ισημερινό, (όπου φ = 0°), δηλαδή σε υποτύπωση τόπων Ισημερινού, τότε αυτή χαρακτηρίζεται **Ισημερινή κλίμακα**, (Equatorial scale).

## Σχέσεις κλιμάκων
Από τη σχέση τόξου παράλληλου κύκλου, προς τόξο ισημερινού ίδιας διαφοράς μήκους συμπεραίνεται ότι:
Ισημερινή κλίμακα, (Equatorial scale) = Φυσική κλίμακα, (Natural scale) Χ συν.φ
Φυσική κλίμακα, (Natural scale) = Ισημερινή κλίμακα (Equatorial scale) Χ τεμ.φ και 
Φυσική κλίμακα (Natural scale) (φ΄) = Φυσική κλίμακα (Natural scale) Χ συνφ Χ τεμ.φ΄.

## Κλίμακα ναυτικού χάρτη
Ειδικότερα οι ναυτικοί χάρτες ταξινομούνται με βάση την κλίμακα εκπόνησής των. Για τις συνήθεις κλίμακες των ναυτικών χαρτών δείτε στο οικείο άρθρο ναυτικός χάρτης την ενότητα "**[[Ναυτικός χάρτης#Ταξινόμηση ν. χαρτών|ταξινόμηση ν. χαρτών]]**".

## Τρόποι Αναπαράστασης μιας κλίμακας
**Κλασματική Κλίμακα** ονομάζεται η κλίμακα που αναπαριστάται με τη μορφή κλάσματος, π.χ. 1:1.000.000 σημαίνει πως απόσταση 1 εκ. στο χάρτη ισούται με 1.000.000 εκ. στην πραγματικότητα επί της απεικονιζόμενης περιοχής
Αυτό σημαίνει πως για μεγαλύτερο παρονομαστή έχουμε μικρότερη κλίμακα, μεγαλύτερη παρουσίαση εδάφους αλλά λιγότερες λεπτομέρειες.
Ενώ αντίθετα για μικρότερο παρονομαστή έχουμε μεγαλύτερη κλίμακα, μικρότερη παρουσίαση εδάφους αλλά με περισσότερες λεπτομέρειες.
**Γραμμική Κλίμακα** (ή γραφική) ονομάζεται η κλίμακα με τη μορφή μιας ευθείας χωρισμένης σε ίσα διαστήματα πάνω στην οποία σημειώνονται οι αντίστοιχες αληθινές αποστάσεις είτε σε μίλια, είτε σε χιλιόμετρα.

## Δείτε επίσης
* Κλίμακα μήκους και
* Κλίμακα πλάτους

Κατηγορία:Χαρτογραφία
Κατηγορία:Μέτρηση
Τάγμα των Αδελφών του Ξίφους

250px|thumb|Η περιοχή του Τάγματος των Αδελφών του ξίφους (πράσινο) στο έδαφος της Λιβονικής Συμμαχίας το 1260
Το **Τάγμα των Αδελφών του ξίφους** (Λατινικά:*Fratres militiæ Christi Livoniae*, Γερμανικά: *Schwertbrüderorden*) ιδρύθηκε το 1202 από τον επίσκοπο Άλμπρεχτ Α΄ της Ρίγας με σκοπό τον εκχριστιανισμό της περιοχής της Λιβονίας αλλά και όλων της περιοχών της Βαλτικής. Το τάγμα αυτό αποτελούνταν από Γερμανούς «ιερείς-πολεμιστές», και ο ίδιος ο Πάπας Ιννοκέντιος Γ΄ ενέκρινε την ίδρυσή του το 1204.

Το 1236 ηττήθηκε από τους Εθνικούς Σαμογέτες και Σεμιγάλλιους στη Μάχη του Σιαουλάι, και οι εναπομείναντες Αδελφοί του Ξίφους αφομοιώθηκαν από το Τάγμα των Τευτόνων Ιπποτών.

## Ιστορία

Ο Άλμπρεχτ ίδρυσε το Τάγμα των Αδελφών του Ξίφους το 1202 για να βοηθήσει την Επισκοπή της Λιβονίας στον εκχριστιανισμό των εθνικών Λιβονίων, Λατγαλίων και Σελονίων που κατοικούσαν ανατολικά του κόλπου της Ρίγας. Από την πρώτη στιγμή της ίδρυσής του, το τάγμα είχε δείξει μια σχετική απροθυμία στις διαταγές των επισκόπων. Το 1218, ο Άλμπρεχτ ο Α΄ ζήτησε βοήθεια από τον βασιλιά της Δανίας, τον Βάλντεμαρ Β΄, ο οποίος όμως έπειτα από συμφωνία με τους Αδελφούς του Ξίφους, κατέκτησε τη Βόρεια Εσθονία, πλέον γνωστή ως Δανική Εσθονία, και την πρόσθεσε στο βασίλειό του. 

Ο Πάπας Γρηγόριος Ι΄ ζήτησε από τους Αδελφούς του Ξίφους να προστατεύσουν τη Φινλανδία από τις επιθέσεις της τότε Δημοκρατίας του Νόβγκοροντ στις 24 Νοεμβρίου του 1232. Παρ' όλα αυτά, δεν αναφέρεται σε γνωστές πηγές, και ούτε είναι γνωστό, αν οι τελευταίοι απάντησαν στην παράκληση του και αν πραγματοποίησαν εκστρατείες στη Φινλανδία.

Το Τάγμα των Αδελφών του Ξίφους αποδεκατίστηκε στη Μάχη του ποταμού Σάουλε το 1236, όταν κινήθηκε εναντίον των ειδωλολατρών Λιθουανών και Σεμιγάλλιων. Ύστερα από αυτήν την καταστροφή, οι Αδελφοί του Ξίφους που απέμειναν αφομοιώθηκαν στους Τεύτονες Ιππότες, και έπειτα έμειναν στην ιστορία ως το Λιβονικό Τάγμα. Παρά τις εξελίξεις αυτές όμως, συνέχισαν να υπάρχουν και να ασκούν την παλιά τους εξουσία ως παρακλάδι του Τάγματος των Τευτόνων Ιπποτών.

Οι Αδελφοί του Ξίφους είχαν τη βάση τους στο Φελλίν (Βιλιάντι της σημερινής Εσθονίας), όπου τα τείχη του φρουρίου τους στέκονται έως και σήμερα.

## Βιβλιογραφία
* Friedrich Benninghoven: *Der Orden der Schwertbrüder : Fratres milicie Christi de Livonia*; Köln [u.a.] : Böhlau, 1965
* Alain Demurger: *Die Ritter des Herrn. Geschichte der geistlichen Ritterorden*; Beck, München 2003, ISBN 3-406-50282-2
* Wolfgang Sonthofen: *Der Deutsche Orden*; Weltbild, Augsburg 1995, ISBN 3-89350-713-2
* Dieter Zimmerling: *Der Deutsche Ritterorden*; Econ, München 1998, ISBN 3-430-19959-X

## Εξωτερικοί σύνδεσμοι

* http://timediver.de/schwertritterorden.htm
* Hermanni de Wartberge Chronicon Livoniae über Litauen im Zusammenhang mit den Daten der Archäologie

Κατηγορία:Ιπποτικά τάγματα
Κατηγορία:Ευρωπαϊκή ιστορία
Κατηγορία:Ιστορία της Εσθονίας
Κατηγορία:Ιστορία της Λετονίας
Κατηγορία:Ιστορία της Λιθουανίας
Δίδυμο όρος

Το **Δίδυμο όρος** είναι βουνό της Αργολίδας με υψόμετρο 1.050 μέτρα. Είναι το δεύτερο ψηλότερο βουνό της νότιας Αργολίδας μετά το Αραχναίο, το οποίο βρίσκεται στα βόρεια του. Στα ανατολικά του συνδέεται με τα υψώματα Αδέρες, ενώ νότια καταλήγει στις πιο ομαλές και επίπεδες περιοχές της Ερμιονίδας. 

## Μορφολογία-οικολογία
Το Δίδυμο έχει κυρίως χαμηλή βλάστηση. Κυριαρχεί ένα είδος γιουνίπερου το οποίο στην Πελοπόννησο ονομάζεται βένιο. Στη βόρεια πλευρά του όμως κυρίως σε κοίτες ρεμάτων συναντώνται και πλατύφυλλα όπως πλατάνια. Το Δίδυμο παρουσιάζει μεγαλύτερο ενδιαφέρον από γεωλογικής άποψης. Στους πρόποδες της δυτικής απόληξης του, σχηματίζονται κάποιοι εντυπωσιακοί γεωλογικοί σχηματισμοί με μορφή κρατήρα, που αποκαλούνται δολίνες. Είναι καθιζήσεις του εδάφους με σχήμα κυκλικό. Σχηματίστηκαν από κατακρήμνιση των ανθρακικών πετρωμάτων της περιοχής.

## Οικισμοί-εγκαταστάσεις
Σημαντικότερος οικισμός της περιοχής των Διδύμων είναι ο ομώνυμος οικισμός που είναι χτισμένος σε ένα λεκανοπέδιο, δυτικά του βουνού, κοντά στη θέση που βρίσκονται οι Δολίνες. Στις πλαγιές του βουνού είναι χτισμένοι και τρεις μικροί κτηνοτροφικοί οικισμοί, το Ράδο και η Πελεή στα βόρεια και το Λουκαΐτι στα νοτιοανατολικά.  

Σημαντικότερο αξιοθέατο στο βουνό είναι η βυζαντινή Μονή Αυγού. Η μονή είναι χτισμένη στις βόρειες πλαγιές του βουνού, πάνω από τη χαράδρα του ποταμού Ράδου (αρχαίου Σέλλα). Ιδρύθηκε τον 14ο αιώνα και έχει εγκαταλειφθεί από τον 18ο. Τα τελευταία χρόνια έχει αναστηλωθεί και αποτελεί αξιόλογο προορισμό στην περιοχή.

Στην κορυφή του Διδύμου υπάρχουν κεραίες τηλεόρασης και ραδιοφωνίας, ενώ πλέον στα παρακείμενα υψώματα έχουν τοποθετηθεί και ανεμογεννήτριες.

## Παραπομπές


## Εξωτερικοί σύνδεσμοι
*  Εικόνες από τους κρατήρες των Διδύμων και απ’ τη Μονή Αυγού

Κατηγορία:Βουνά της Αργολίδας
Σκαιές πύλες

Ως **σκαιές πύλες** αναφέρονται στην επική ποίηση των Ελλήνων συγκεκριμένο σημείο της οχύρωσης της Τροίας, πίσω από το οποίο βρίσκονταν τα ανάκτορα του Πριάμου. Τις σκαιές πύλες γκρέμισαν οι Τρώες προκειμένου να φέρουν τον δούρειο ίππο στην πόλη. Η ύπαρξη τέτοιας ονομασίας κατ' αντιγραφή του θρακικού *σκαιό τείχος*, οδήγησε κάποιους να υιοθετήσουν την άποψη ότι οι Τρώες ανήκαν σε θρακικά φύλα. Οι *σκαιές πύλες* στην ελληνική μυθολογία είναι πύλες τις οποίες διαβαίνει ο ψυχοπομπός Ερμής μαζί με την ψυχή που καθοδηγεί για την Αχερουσία λίμνη. Είναι οι Δυτικές Πύλες (εξ αριστερών, καθώς οι αρχαίοι προσευχόταν στραμμένοι προς τον βορά) *[[Ιλιάδα|Ιλ]]*. α'500   .

Κατηγορία:Ελληνική μυθολογία
Προύσοι

thumb|260px|Χάρτης των λαών της Βαλτικής του 12ου αιώνα.<br />φαιές αποχρώσεις: φυλές της ανατολικής Βαλτικής<br />πράσινες αποχρώσεις:φυλές της δυτικής Βαλτικής
Οι **Προύσοι** (γερμ. *Prußen*, *Prūsai*, λατινικά *Pruteni*) ήταν λαός της Βαλτικής. Συνολικά υπήρχαν δώδεκα φυλές που ζούσαν τον 13ο αιώνα στην περιοχή μεταξύ των ποταμών Βιστούλα και του Minija, της πόλης Šilutė και του δέλτα του ποταμού Νίμαν στην σημερινή Πολωνία. Η περιοχή αυτή δεν ήταν ακριβώς η ίδια με την περιοχή που κατοικούσαν αργότερα οι Πρώσοι. 

Αρχαιολογικά ευρήματα δείχνουν ότι οι οικισμοί των Προύσων κατοικούνταν συνεχώς από το τέλος της νεολιθικής εποχής και μέχρι τον μεσαίωνα. Υποδουλώθηκαν από τους Τεύτονες Ιππότες και αφομοιώθηκαν από τους Γερμανούς και Πολωνούς μετανάστες που κατοίκησαν την περιοχή. Η γλώσσα που μιλούσαν ήταν η *Προυσική* (γερμ. *Altpreußische Sprache*, *Altpreußisch*, *Prussisch* ή *Prußisch*) και εξαφανίστηκε τον 17ο αιώνα. 

## Βιβλιογραφία
* Boockmann, Hartmut: *Deutsche Geschichte im Osten Europas -Ostpreußen und Westpreußen*, Berlin 2002, ISBN 3-88680-772-X
* Brauer, Wilhelm Reinhold: Baltisch-Prussische Siedlungen westlich der Weichsel, Nicolaus-Copernicus-Verlag, Münster 1988
* Buga, K.: Die Vorgeschichte der aistischen Stämme, Leipzig 1924
* Crome, Hans, Die Burgen der alten Preußen, Burg „Kadina“, 1926, Mitteilungen des Vereins für die Geschichte Ost- und Westpreußens 1926-1931, Tolkemita-Texte Dieburg
* Schneidereit, A.: Die Prussen und der Deutsche Orden, dietz berlin
* Slaski , Kazimirs: Volkstumswandel in Pommern vom 12. bis zum 20. Jahrhundert (1987), in: Kreplin, Klaus-Dieter (Hrg): Über Kaschuben
* Spekke, A.: Die Baltischen Völker im ersten Jahrtausend der christlichen Ära, : Zur Vorgeschichte der Prußen, Tolkemita-Texte 54 Dieburg 1998
* Weber, Lotar: Preußen vor 500 Jahrem, Danzig 1878
* Wunder, Heide: *Siedlungs- und Bevölkerungsgeschichte der Komturei Christburg <13.-16. Jahrhundert>*, Wiesbaden 1968
* Dr. Erich Weise: Handbuch der historischen Stätten in Ost- und Westpreussen, Stuttgart 1966

## Εξωτερικοί σύνδεσμοι
* Φύλα της Βαλτικής
* Η πατρίδα των Προύσσων
* «Πάτερ υμών» στην γλώσσα των Προύσσων
* Χάρτης διαμερισμάτων της Πρωσσίας
* http://www.preussenweb.de/pruzzen.htm
* https://web.archive.org/web/20181026195303/http://www.prussen.org/

Κατηγορία:Ιθαγενείς πληθυσμιακές ομάδες στην Ευρώπη
Γιώργος Κούτουλας

Ο **Γιώργος Κούτουλας** (9 Φεβρουαρίου 1967) είναι παλαίμαχος Έλληνας διεθνής ποδοσφαιριστής, ο οποίος αγωνιζόταν ως αμυντικός και το μεγαλύτερο διάστημα της καριέρας του αγωνίστηκε στην ΑΕΚ.

## Καριέρα
### Σε συλλογικό επίπεδο
Ξεκίνησε την επαγγελματική του καριέρα από την ΑΕΚ, όπου και παρέμεινε μέχρι το 1998 κατακτώντας αρκετούς τίτλους (μεταξύ αυτών και 4 πρωταθλήματα Ελλάδας). Μετά την ΑΕΚ αγωνίστηκε αρχικά στον ΠΑΣ Γιάννινα και στη συνέχεια στον Παναιτωλικό, όπου και ολοκλήρωσε την καριέρα του το 2000.

### Στις εθνικές ομάδες
Με την εθνική Ελλάδας είχε συνολικά 11 εμφανίσεις από το 1988 μέχρι το 1990. Ήταν επίσης μέλος της εθνικής Ελπίδων που το 1988 έφτασε μέχρι τον τελικό του Ευρωπαϊκού Πρωταθλήματος Ελπίδων.

## Τίτλοι
***4 [[Πρωτάθλημα Ελλάδας ποδοσφαίρου ανδρών|Πρωταθλήματα Ελλάδας]]** (1989, 1992, 1993, 1994) 
***2 [[Κύπελλο Ελλάδας (ποδόσφαιρο ανδρών)|Κύπελλα Ελλάδας]]** (1996, 1997) 
***1 [[Κύπελλο Ε.Π.Α.Ε.|Λιγκ Καπ]]** (1990) 
***2 [[Κύπελλο φιλίας και αλληλεγγύης|Σούπερ Καπ]]** (1989, 1996)

## Παραπομπές


## Πηγές

*Η καριέρα του Γιώργου Κούτουλα στο national football teams
*Το προφίλ του Γιώργου Κούτουλα στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Παναιτωλικού
Κ
Παυσανίας (αποσαφήνιση)

**Παυσανίας** είναι αρχαίο ελληνικό όνομα, με το οποίο είναι γνωστοί οι παρακάτω:

* Παυσανίας, αρχαίος Έλληνας περιηγητής και γεωγράφος.
* Παυσανίας (στρατηγός), Σπαρτιάτης στρατηγός, ηγέτης των Ελλήνων στη μάχη των Πλαταιών.
* Παυσανίας ο Λακεδαιμόνιος, βασιλιάς της Σπάρτης.
* Παυσανίας της Μακεδονίας, βασιλιάς της Μακεδονίας.
* Παυσανίας της Ορεστίδος, σωματοφύλακας αλλά και δολοφόνος του βασιλιά της Μακεδονίας Φίλιππου Β΄.
* Παυσανίας της Δαμασκού, αρχαίος Έλληνας ιστορικός.
* Παυσανίας, γιατρός στο στρατό του Μεγάλου Αλεξάνδρου.
* Παυσανίας, γιατρός και φίλος του Εμπεδοκλή.
* Παυσανίας, χαρακτήρας στον διάλογο του Πλάτωνα, Συμπόσιο.
Leptodora kindtii

Ο πλαγκτονικός οργανισμός ***Leptodora kindtii***, το μήκος του οποίου δεν ξεπερνάει τα 6 χιλιοστά, απαντάται κάτω από διάφορες συνθήκες, τόσο σε ολιγοτροφικές όσο και σε ευτροφικές λίμνες. Είναι διάφανο και δύσκολο να το δει κανείς. Οι διατροφικές του συνήθειες είναι σχεδόν άγνωστες γιατί η καλλιέργειά του στο εργαστήριο είναι πολύ δύσκολη. 
Ανήκει στα Αρθρόποδα (Arthropoda), στην ομοταξία των βραγχιοπόδων (Branchiopoda), και στην οικογένεια των Λεπτοποριδών (*Leptodoridae*).

## Αναφορές


Κατηγορία:Καρκινοειδή
Χάντορφ

thumb|287x287px|Ο λουθηρανικός ναός του Αγίου Παύλου.
Το **Χάντορφ** (αγγλ:*Hahndorf*) είναι μια μικρή αυστραλιανή κωμόπολη στην πολιτεία της Νότιας Αυστραλίας, μισή ώρα περίπου μακριά από την πρωτεύουσα της πολιτείας, Αδελαΐδα.

## Ιστορία του οικισμού
Το **Χάντορφ** ιδρύθηκε το 1839 από 188 Γερμανούς πρόσφυγες Λουθηρανικού δόγματος που εγκαταστάθηκαν στην Αυστραλία, οι οποίοι τον προηγούμενο χρόνο είχαν φύγει από την Πρωσσία. Η κωμόπολη πήρε το όνομά της από τον Δανό καπετάνιο του ενός από τα τρία πλοία που μετέφεραν τους πρόσφυγες, ονόματι *Ντίρκ Μάινχερτζ Χαν*.

Εξαιτίας του Α΄ Παγκοσμίου Πολέμου, το 1917 η αυστραλιανή κυβέρνηση άλλαξε τις ονομασίες πολλών περιοχών της χώρας που είχαν γερμανικές ρίζες. Στο πλαίσιο αυτών των διατάξεων το Χάντορφ μετονομάστηκε σε Αμπλσάιντ (*Ambleside*) αλλά μετά από μερικά χρόνια και συγκεκριμένα το 1935 ξαναπέκτησε το πρώτο του όνομα.

Στις μέρες μας το Χάντορφ είναι σημαντικός πόλος έλξης εκδρομέων από την Αδελαΐδα ενώ η γερμανική επιρροή είναι εμφανής ακόμα και σήμερα κυρίως από την αρχιτεκτονική των παλαιών σπιτιών που σώζονται ακόμη, την τοπική κουζίνα που είναι σαφώς επηρεασμένη από την αντίστοιχη γερμανική, καθώς και από τα ονόματα των ντόπιων που είναι ως επί το πλείστον απόγονοι των πρώτων κατοίκων.

## Πληθυσμός
Σύμφωνα με την απογραφή του 2011 στην κωμόπολη του Χάντορφ ζουν μόνιμα 2.547 κάτοικοι. Εκτός των άθεων που αποτελούν την πλειοψηφία με 26,2%, οι υπόλοιποι κάτοικοι είναι κυρίως Λουθηρανοί (14,2%) και Καθολικοί (13,7%) και Αγγλικανοί (13,7%). Οι περισσότεροι κάτοικοι είναι είτε ελεύθεροι επαγγελματίες είτε ασχολούνται με το εμπόριο.

## Παραπομπές


## Πηγές
*Εθνική Στατιστική Υπηρεσία Αυστραλίας (Απογραφή 2006)

## Εξωτερικοί σύνδεσμοι
* 

Κατηγορία:Πόλεις της Αυστραλίας
Κατηγορία:Νότια Αυστραλία
Νίκος Κυζερίδης

Ο **Νίκος Κυζερίδης** (Θεσσαλονίκη, 20 Απριλίου 1971) είναι Έλληνας παλαίμαχος ποδοσφαιριστής που αγωνιζόταν ως επιθετικός μέσος ή επιθετικός. Αγωνίστηκε επί σειρά ετών στην Α΄ Εθνική, ενώ χρίστηκε μια φορά διεθνής με την Εθνική Ελλάδας.

## Ποδοσφαιρική καριέρα
Γεννήθηκε στις 20 Απριλίου του 1971 και ξεκίνησε την σταδιοδρομία του το 1988 στο Πάικο Γουμένισσας, από όπου μεταπήδησε το 1990 στη Νάουσα . Το καλοκαίρι του 1995 μεταγράφεται στον νεοφώτιστο τότε στην Α' Εθνική, Πανηλειακό όπου έμεινε μέχρι το τέλος της σεζόν 1997/98. Έπειτα είχε ένα σύντομο πέρασμα από στην αγγλική Πόρτσμουθ που συμμετείχε στο πρωτάθλημα της Τσάμπιονσιπ, για να αποκτηθεί κατά τη χειμερινή μεταγραφική περίοδο του 1998/1999 από τον Άρη.

Στην ομάδα της Θεσσαλονίκης αγωνίστηκε μέχρι το 2004, πετυχαίνοντας δυο εξόδους στο Κύπελλο ΟΥΕΦΑ και μια συμμετοχή σε τελικό του Κυπέλλου Ελλάδος, ενώ τη σεζόν 2003/04, που ο Άρης κινδύνευσε άμεσα με υποβιβασμό στην Β' Εθνική αναδείχτηκε πρώτος σκόρερ της ομάδας με 7 τέρματα.

Αργότερα αγωνίστηκε στη Γ΄ Εθνική με τη Βέροια, ενώ από το 2006 ως το 2009 ανήκε στον Αγροτικό Αστέρα με τον οποίο αγωνίστηκε κυρίως στη Β΄ Εθνική. Τον Ιανουάριο του 2009 μεταπήδησε στον Μακεδονικό και τη Γ΄ Εθνική, ενώ τη σεζόν 2009/10 αγωνίστηκε με τον Αετό Σκύδρας στο Περιφερειακό Πρωτάθλημα όπου και έκλεισε την καριέρα του.

Στις 8 Απριλίου του 1998 αγωνίστηκε με την Εθνική Ελλάδος σε φιλική αναμέτρηση εναντίον της Ρουμανίας.

## Στατιστικά
### Ανά κατηγορία

## Προσωπική ζωή
Το 2012 ο Κυζερίδης διαγνώστηκε με καρκίνο. Τη δημοσιοποίηση του προβλήματός του ακολούθησε κύμα συμπαράστασης από τον αθλητικό χώρο, καθώς και από το φίλαθλο κοινό. Τον Σεπτέμβριο του 2018 ο ίδιος ανακοίνωσε πως ξεπέρασε οριστικά την ασθένειά του.

## Παραπομπές


## Πηγές
* National football teams
* Διεθνείς με την Εθνική Ελλάδος
* Ο επιθετικός , Νίκος Κυζερίδης, το νέο πρόσωπο στην εθνική ομάδα ανδρών 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Α.Σ. Αετού Σκύδρας
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Πόρτσμουθ ΦΚ
Κατηγορία:Ποδοσφαιριστές Φ.Α.Σ. Νάουσας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Παξοί (ναρκαλιευτικό)

**Παξοί ([[Ναρκαλιευτικό]]) / Ν/Α 2056, 71, Μ-202**

Από τις 24 Απριλίου 1926 στο Ελληνικό Ναυτικό.  Ιδίου τύπου πλοία 'Ιθάκη', ‘Ζάκυνθος ΙΙ’, ‘Κάλυμνος’, ‘Κεφαλληνία ΙΙ’, ‘Λευκάς’, ‘Παξοί’ και ‘Σύμη'. Παροπλίστηκε στις 14 Δεκεμβρίου 1968 (ΟΠΠ/ΒΝΣ).

Κατηγορία:Ελληνικά Ναρκαλιευτικά
Πύλιος

Στην ελληνική μυθολογία με το όνομα **Πύλιος** είναι γνωστός ένας γιος του θεού Ηφαίστου. Κάποτε που ο Πύλιος επισκεπτόταν τη νήσο Λήμνο, κατάφερε να θεραπεύσει τον Φιλοκτήτη από τη *φαγέδαινα* (γάγγραινα) του ποδιού του. Ως αντάλλαγμα, ο Φιλοκτήτης έμαθε στον Πύλιο την τέχνη της τοξοβολίας.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας* εκδ. οίκος «Χάρη Πάτση», Αθήνα 1969

Πυλιος
Πύλωνας

Στην ελληνική μυθολογία με το όνομα **Πύλωνας** (***Πύλων***) είναι γνωστός ένας Τρώας πολεμιστής του Τρωικού Πολέμου. Ο Πύλωνας σκοτώθηκε στον πόλεμο αυτόν από τον Πολυποίτη, τον γιο του Πειρίθου. Ο Πύλωνας αναφέρεται στην *[[Ιλιάδα]]*, και συγκεκριμένα στη ραψωδία Μ (στίχος 187).

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 787

Πυλωνας
Πυραίχμης

Στην ελληνική μυθολογία με το όνομα **Πυραίχμης** είναι γνωστά τα παρακάτω τρία πρόσωπα:

# Ο αρχηγός των Παιόνων κατά τον Τρωικό Πόλεμο, σύμμαχος των Τρώων. Ο Πυραίχμης σκότωσε τον Εύδωρο, σύμβουλο του Πατρόκλου, αλλά στη συνέχεια σκοτώθηκε ο ίδιος, είτε από τον Πάτροκλο, είτε από τον Διομήδη, και ενταφιάσθηκε στην Τροία. Αυτός ο Πυραίχμης αναφέρεται στην *[[Ιλιάδα]]* (Β 848, Π 287).
# Το πρόσωπο που βοήθησε τον `Οξυλο να κατανικήσει τους Ηλείους.
# Βασιλιάς της Ευβοίας, ο οποίος εξεστράτευσε κατά της Βοιωτίας, αλλά νικήθηκε από τον Ηρακλή. Ο Πυραίχμης διαμελίσθηκε από άλογα κοντά σε ένα ρυάκι που ονομαζόταν «Ηράκλειος». Υποτίθεται ότι κάθε φορά που άλογα έπιναν από το νερό αυτό, ακουγόταν μέσα από το ρυάκι ένα χρεμέτισμα.

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 788
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Πυραιχμης
Πυραιχμης
Κατηγορία:Μυθικοί βασιλείς της Εύβοιας
Κατηγορία:Μυθικοί βασιλείς της Θράκης
Άρδυς

Με το όνομα είναι γνωστά τα παρακάτω ιστορικά πρόσωπα:
*Άρδυς Α΄ της Λυδίας, ηγεμόνας της Λυδίας.
*Άρδυς Β΄ της Λυδίας, ηγεμόνας της Λυδίας.
*Άρδυς (γιος Αντίοχου Γ'), μέλος της δυναστείας των Σελευκιδών.
Άρδυς (γιος Αντίοχου Γ΄)

Ο **Άρδυς** ήταν ένας πρίγκιπας της Δυναστείας των Σελευκιδών, ηγεμόνων της Συρίας κατά την ελληνιστική περίοδο. Ήταν γιος του Αντίοχου Γ' του Μέγα και της βασίλισσας Λαοδίκης Γ'.

## Βιογραφικά στοιχεία
Την ύπαρξή του αναφέρει ο ιστορικός Τίτος Λίβιος, στο έργο του *«Ιστορία της Ρώμης»*. Στην αφήγηση περιλαμβάνεται η πληροφορία πως όταν ο Αντίοχος Γ' προέλασε το 197 από τη Συρία στις Σάρδεις τοποθέτησε ως επικεφαλής ενός σώματος στρατού δύο από τους γιους του: το Μιθριδάτη και τον Άρδυ. Αξιοσημείωτο είναι πως το πρώτο όνομα είναι περσικό και το δεύτερο λυδικό (ελληνικό). 
Ο Πολύβιος αναφέρει ωστόσο κάποιον Άρδυ, διοικητή της δεξιάς πτέρυγας ιππικού του Αντίοχου Γ' κατά τη μάχη εναντίον του σφετεριστή Μόλωνα. Οπότε δεν αποκλείεται και να πρόκειται για μια σύγχυση μεταξύ των δύο προσώπων.

## Σημειώσεις


## Πηγές
* Cleopatra I , βιογραφία από τον Christopher Bennett, σημείωση 4.iv
* Τίτος Λίβιος, *«Ιστορία της Ρώμης»*, 33.19
* Children of Antiochus III

## Δείτε Επίσης
* Δυναστεία των Σελευκιδών
* Αυτοκρατορία των Σελευκιδών
* Ελληνιστική Περίοδος

Κατηγορία:Δυναστεία των Σελευκιδών
Κατηγορία:Ελληνιστική περίοδος
Εύβοια της Χαλκίδας

Η **Εύβοια **ήταν βασίλισσα της Συρίας κατά την ελληνιστική εποχή. Αποτέλεσε τη σύζυγο του βασιλιά Αντίοχου Γ' του Μέγα, ηγεμόνα των Σελευκιδών κατά την περίοδο 222 – 187 π.Χ..

Το 191/90 π.Χ. ο Αντίοχος, σε ηλικία 50 ετών, βρισκόταν σε πόλεμο με τη Ρώμη και τις συμμαχικές της πόλεις Ρόδο και Πέργαμο. Φτάνοντας στην πόλη της Χαλκίδας, ερωτεύτηκε μια κοπέλα εξαίρετης ομορφιάς, κόρη του Κλεοπτόλεμου, ενός ευγενούς. Επιθύμησε να την κάνει γυναίκα του και ο γάμος γιορτάστηκε με μεγαλοπρέπεια. Ο ίδιος και τα στρατεύματά του πέρασαν εκεί όλο το χειμώνα γιορτάζοντας και αδρανώντας. Στη νέα του βασίλισσα έδωσε το όνομα Εύβοια. Δεν γνωρίζουμε κάτι παραπάνω για το μέλλον της ή για τυχόν παιδιά που έφερε στον κόσμο, παρά το ότι μόλις ο Αντίοχος ηττήθηκε στον πόλεμο, την πήρε μαζί του στην Έφεσο.

## Πηγές
* Πολύβιος 20.8
* Αππιανός, *Συριακά*, 3.16, 4.20

## Δείτε Επίσης
* Δυναστεία των Σελευκιδών
* Αυτοκρατορία των Σελευκιδών
* Ελληνιστική Περίοδος

Κατηγορία:Δυναστεία των Σελευκιδών
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Βαγγέλης Φιλιππής

Ο **Βαγγέλης Φιλιππής** (γεν. 1960) είναι παλαίμαχος τερματοφύλακας που αγωνίστηκε στην Α΄ Εθνική. Τώρα εργάζεται ως προπονητής τερματοφυλάκων στον Πανιώνιο.

## Βιογραφικό

Ο Βαγγέλης Φιλιππής γεννήθηκε το 1960. Έγινε γνωστός αγωνιζόμενος ως τερματοφύλακας στον Πανελευσινιακό. Το καλοκαίρι του 1984 εντάχθηκε στον Πανιώνιο, σε ηλικία 24 ετών. Μαζί με τον Αντώνη Μανίκα απετέλεσαν ένα πολύ καλό δίδυμο τερματοφυλάκων. Έμεινε 3,5 χρόνια στους «κυανέρυθρους» κι ευτύχησε να βιώσει μεγάλες στιγμές με την ομάδα, σε πρωτάθλημα και κύπελλο και έζησε την έξοδο στο κύπελλο ΟΥΕΦΑ.

Καλύτερη χρόνια του στο σύλλογο της Νέας Σμύρνης ήταν η περίοδος 1986-87. Τη σεζόν εκείνη ο Πανιώνιος απέκλεισε διαδοχικά στο κύπελλο, την ΑΕΚ, τον ΠΑΟΚ και τον Ολυμπιακό κερδίζοντας τους στην Νέα Σμύρνη κι αποκλείστηκε με ένα γκολ διαφορά από τον Παναθηναϊκό αν τον νίκησε 1-0 εντός έδρας. Την σεζόν εκείνη μαζί με τον Αντώνη Μανίκα είχαν αποκρούσει 12 πέναλτι συνολικά σε πρωτάθλημα και κύπελλο και δεν είχαν δεχθεί γκολ από την άσπρη βούλα. Οι εφημερίδες και η ΕΡΤ στην αθλητική της εκπομπή είχαν κάνει σχετικά αφιερώματα στους δύο τερματοφύλακες του Πανιωνίου για το κατόρθωμά τους.

Ένα από τα καλύτερα παιχνίδια του στον Πανιώνιο ήταν την περίοδο 1985-86, η ισοπαλία 1-1 εναντίον της ΑΕΚ στη Νέα Φιλαδέλφεια. Επίσης, το παιχνίδι στο ΟΑΚΑ με τον Ολυμπιακό μπροστά σε 60.000 κόσμο, στο οποίο ο Πανιώνιος ηττήθηκε πολύ δύσκολα με 4-3 και είχε αποκρούσει πέναλτι του Αναστόπουλου.

## Το «μυστικό» των αποκρούσεων

Για την ικανότητα να αποκρούει συχνά πέναλτι ο Βαγγέλης Φιλιππής δεν διστάζει ν’ αποκαλύψει το μυστικό του:

*"Στο πέναλτι προσπαθείς πάντα να ξεγελάσεις τον αντίπαλο, να τον αναγκάσεις να σουτάρει εκεί που θέλεις. Το μυστικό για να αποκρούσεις το πέναλτι, είναι να πεταχτείς με αυτοπεποίθηση στην γωνία που θα επιλέξεις να πέσεις, πολλές φορές σ’ αυτή που έχεις αντιληφθεί ότι θα σουτάρει ο αντίπαλος. Η αυτοπεποίθηση μετράει πάνω απ’ όλα, να αισθάνεσαι ότι έχεις το πάνω χέρι"*.

## Προπονητής

Από το 2003 ο Φιλιππής έχει στον Πανιώνιο ένα άλλο πόστο, αυτό του προπονητή τερματοφυλάκων. Έργο του είναι η αλματώδης βελτίωση του Γιάροσλαβ Ντρόμπνι που ήρθε νέος στην ομάδα και διαπρέπει πλέον στα γήπεδα της Μπουντεσλίγκα. Επίσης, οι νεαροί Ντάριο Κρέσιτς και Χαράλαμπος Ταμπάσης, έχουν βελτιωθεί πάρα πολύ σε σχέση με την αρχική τους παρουσία.

Παράλληλα με την δουλειά του στον Πανιώνιο, ο Βαγγέλης Φιλιππής διατηρεί ακαδημία ποδοσφαίρου στην Ελευσίνα.

## Καριέρα

* ** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Πηγές

* Αλέκου Παπαδόπουλου, «ΒΑΓΓΕΛΗΣ ΦΙΛΙΠΠΗΣ: Ο δάσκαλος των τερματοφυλάκων…»

## Εξωτερικοί σύνδεσμοι

* https://web.archive.org/web/20060716121921/http://www.pgss.gr/

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Πανελευσινιακού
Κατηγορία:Προπονητές ποδοσφαίρου Πανιωνίου
Κατηγορία:Τερματοφύλακες ποδοσφαιριστές
Χατζή Νταούτ Φαρκούχ

Ο **Χατζή Νταούτ Φαρκούχ** ή **Χατζή Δαούτ Φαρκούχ** (1847 - 1925) ήταν Έλληνας τραπεζίτης από τη Συρία.

Γεννήθηκε το 1847 στη Συρία και αργότερα το 1861 εγκαταστάθηκε στη Σμύρνη. Εκεί ασχολήθηκε με το εμπόριο και πολύ σύντομα αναδείχθηκε μεγάλος επιχειρηματίας και από τους σπουδαιότερους μεγαλέμπορους της Μικράς Ασίας. Ασχολούμενος και με τραπεζικές εργασίες σύντομα αναδείχθηκε και μεγάλος τραπεζίτης.

Ο Χ"Νταούτ Φαρκούχ αναμίχθηκε και με τα κοινά της πόλης όπου και ανέπτυξε πολύ αξιόλογη δράση συνεισφέροντας οικονομικά σε πολλά ευαγή ιδρύματα. Σημαντικότερη εξ όλων ήταν η ετήσια οικονομική συνεισφορά του στη συντήρηση των εκπαιδευτηρίων, ναών και ειδικότερα της Ευαγγελικής Σχολής Σμύρνης. Πέθανε το 1925.

## Πηγές
*"Νεώτερον Εγκυκλοπαιδικόν Λεξικόν Ηλίου" τ.18ος, σ.586.

Κατηγορία:Έλληνες ευεργέτες
Κατηγορία:Έλληνες τραπεζίτες
Κατηγορία:Εκπαίδευση στη Σμύρνη
(523622) 2007 TG422

2007 TG422 
Ανακάλυψη

Ανακαλύφθηκε από Apache Point Observatory 

Ανακαλύφθηκε στις 3 Οκτωβρίου 2007

Χαρακτηριστικά τροχιάς

Αφήλιο 1051,17 AU

Περιήλιο 35,54 AU

Ημιάξονας τροχιάς 543,36 AU

Εκκεντρότητα 0,932

Περίοδος περιφοράς 12665 χρόνια

Κλίση 18,6° ως προς την Εκλειπτική 

Μήκος του ανερχόμενου σημείου 112,84° 

Όρισμα του περιηλίου 285,24° 


Φυσικά Χαρακτηριστικά

 Διαστάσεις  265 km  204&nbsp;km

Απόλυτη λαμπρότητα 6,1

Φαινόμενο μέγεθος 21,8






To **2007 TG<sub>422</sub>** είναι ένα αντικείμενο του εσωτερικού νέφους του Όορτ με διάμετρο μεταξύ 265 και 204 χιλιόμετρα. Η τροχιά του 2007 TG422 είναι πολύ ελλειπτική και μοιάζει με αυτή της Σέντνα, καθώς το αφήλιό τους βρίσκεται περίπου στην ίδια απόσταση (περίπου 150 δισεκατομμύρια χιλιόμετρα) από τον Ήλιο. Το αφήλιό του βρίσκεται 1000 ΑΜ από τον Ήλιο, έχοντας ένα από τα πιο απομακρυσμένα αφήλια.

## Σημειώσεις


## Εξωτερικοί σύνδεσμοι
IAU Minor Planet Center

2007 TG422
Τομάζο Μπέρνι

Ο **Τομάζο Μπέρνι** είναι Ιταλός ποδοσφαιριστής που αγωνίζεται ως τερματοφύλακας και ανήκει στην Λάτσιο.

## Βιογραφικό
Γεννήθηκε στις 6 Μαρτίου του 1983 στη Φλωρεντία και ξεκίνησε τη σταδιοδρομία του απο τις ακαδημίες της Ίντερ.Από το 2001 ως το 2003 ανήκε στην αγγλική Γουίμπλετον χωρίς όμως να καταφέρει να αγωνιστεί σε αγώνα πρταθλήματος και το 2003 αποκτήθηκε απο την Τερνάνα.Στην ομάδα της Σέριε Β παρέμεινε μέχρι το 2006 όταν και αποκτήθηκε απο την Λάτσιο,αρχικά με τη μορφή δανεισμού. Τον Ιανουάριο του 2007 η Λάτσιο απέκτησε τα πλήρη δικαιώματα του ποδοσφαιριστή.

## Στατιστικά

## Παραπομπές


Μπερνι Τομαζο
Μπερνι Τομαζο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ16
Κατηγορία:Ποδοσφαιριστές Εθνικής Ιταλίας Κ15
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές ΟΣ Σαλερνιτάνα 1919
Κατηγορία:Ποδοσφαιριστές Τερνάνα Κάλτσιο
Κατηγορία:Ποδοσφαιριστές Γουίμπλετον ΦΚ
Κατηγορία:Ποδοσφαιριστές Πριμέιρα Λίγκα